Ukraina prezidenti Petr Poroshenkodan mamlakatga Kiyev Rusi nomini qaytarishni so‘rashmoqda. Davlat rahbarining rasmiy saytida shu haqda elektron so‘rovnoma joylangan. So‘rovnomaga qoldirilgan izohda aytilishicha, ukrainlarni hech qachon mustaqil bo‘lmaganlikda ayblamasliklari uchun ham mamlakatga tarixiy nomi – Kiyev Rusini qaytarish lozim. Ushbu masalaga oid so‘rovnoma 30 mart kuni ro‘yxatdan o‘tgan bo‘lib, unga hozircha 37 kishi imzo chekkan. Bundan avval, Zakarpate oblasti rahbari Gennadiy Moskal, Tyachevskiy rayoni Kalina qishlog‘idagi Lenin ko‘chasini qo‘shiqchi Jon Lennon sharafiga qayta nomlash to‘g‘risida qaror chiqargan edi.